גרטשן וולש

**גרטשן וולש** (באנגלית: **Gretchen Walsh**; נולדה ב-29 בינואר 2003) היא שחיינית אמריקאית, 
סגנית אלופה אולימפית (פריז 2024), אלופת עולם (סינגפור 2025) ושיאנית העולם במשחה ל-100 מטר פרפר. השחיינית הראשונה והיחידה בהיסטוריה ששחתה משחה זה מתחת ל-55 שניות. אלופה אולימפית (פריז 2024) ושיאנית העולם במשחה שליחות 4x100 מטר מעורב ובמשחה שליחים משולב 4x100 מטר מעורב. 

וולש הייתה לכוכבת אליפות העולם בבריכת 25 מטר (בודפשט 2024) לאחר שזכתה ב-7 מדליות זהב, מהן 5 אישיות (50 מטר פרפר, 100 מטר פרפר, 50 מטר חופשי, 100 מטר חופשי ו-100 מטר מעורב אישי) וקבעה 11 שיאי עולם חדשים, מהם 9 אישיים ב-4 משחים אישיים שונים.

## ביוגרפיה
וולש נולדה וגדלה בנשוויל, טנסי. אחותה אלכס אף היא שחיינית מצטיינת, סגנית אלופה אולימפית (טוקיו 2020) ואלופת עולם (2022) היא לומדת באוניברסיטת וירג'יניה.

### 2019
#### שחיינית מצטיינת באליפות עולם נוער
באליפות העולם לנוער שנערכה בבודפשט, הונגריה באוגוסט 2019 הייתה וולש לשחיינית המצטיינת של האליפות לאחר שזכתה ב-6 מדליות זהב, מהן 2 אישיות, במשחה ל-50 מטר חופשי בתוצאה של 24.71 שניות ובמשחה ל-100 מטר חופשי בתוצאה של 53.74 שניות.

### 2021
באליפות ארצות הברית ששימשה כמבחנים האמריקאים לאולימפיאדת טוקיו (2020) שנערכו באומהה, נברסקה ביוני 2021 היא סיימה במקום חמישי במשחה ל-50 מטר חופשי בתוצאה של 24.74 שניות, בשלב חצי הגמר היא קבעה שיא אישי חדש של 24.64 שניות, במקום 12 במשחה ל-100 מטר פרפר בשיא אישי חדש של 58.46 שניות ובמקום 28 במשחה ל-100 מטר חופשי בתוצאה של 55.91 שניות. ולא ניכללה במשלחת האמריקאית למשחקים האולימפיים.

### 2022
באליפות המכללות שנערכה באטלנטה, ג'ורג'יה במרץ 2022 היא זכתה ב-3 מדליות אישיות, 1 זהב ו-2 כסף. מדליית זהב במשחה ל-100 יארד חופשי בתוצאה של 46.05 שניות, לפני מורגן סקוט (46.78 שניות) וקתרין ברקוף (46.95 שניות). מדליות כסף, במשחה ל-50 יארד חופשי בתוצאה של 20.95, אחרי קייט דאגלס שקבעה שיא לאומי חדש של 20.84 שניות ולפני מגי מקניל (21.38 שניות) ובמשחה ל-100 יארד גב בתוצאה של 49.00 שניות, תוצאה הטובה משיא ארצות הברית הקודם של רגן סמית' (49.16 שניות שניות), אחרי קתרין ברקוף (48.74 שניות) ולפני השיאנית היוצאת רגן סמית' (49.96 שניות).

### 2023
#### שיאנית ארצות הברית
באליפות ארצות הברית שנערכה באינדיאנפוליס, אינדיאנה בסוף יוני 2023 זכתה ב-5 מדליות, 1 זהב, 2 כסף ו-2 ארד. מדליית זהב במשחה ל-50 מטר פרפר בשיא לאומי חדש של 25.11 שניות, לפני טורי הסק (25.33 שניות) וקלייר קרזן (25.74 שניות). מדליות כסף במשחה ל-50 מטר חופשי בשיא אישי חדש של 24.31 שניות, אחרי אבי וייצל (24.00 שניות) ולפני קייט דאגלס (24.48 שניות) ובמשחה ל-100 מטר פרפר בשיא אישי חדש של 56.34 שניות, אחרי טורי הסק (56.18 שניות) ולפני קייט דאגלס (56.43 שניות). מדליות ארד במשחה ל-100 מטר חופשי בשיא אישי חדש של 53.14 שניות, אחרי קייט דאגלס (52.57 שניות) ואבי וייצל (53.11 שניות) ומבחשה ל-50 מטר גב בשיא אישי חדש נוסף של 27.54 שניות, אחרי קתרין ברקוף (27.13 שניות) ורגן סמית' (27.14 שניות).

באליפות העולם שנערכה בפוקואוקה, יפן ביולי אותה שנה זכתה ב-3 מדליות, אחת מכל סוג. מדליית זהב במשחה שליחות 4x100 מטר מעורב ביחד עם רגן סמית', לילי קינג וקייט דאגלס בתוצאה של 3:52.08 דקות, לפני אוסטרליה (3:53.37 דקות) וקנדה (3:54.12 דקות), כשחיינית שלישית היא שחתה את סגנון הפרפר ב"זינוק שליחות" בתוצאה של 57.06 שניות. מדליית כסף במשחה שליחות 4x100 מטר חופשי בתוצאה של 3:31.93 דקות, אחרי אוסטרליה שקבעה שיא עולם חדש של 3:27.96 דקות ולפני הרפובליקה העממית של סין (3:32.40 דקות), כשחיינית ראשונה היא קבעה תוצאה של 54.06 שניות ומדליית ארד במשחה ל-50 מטר פרפר בתוצאה של 25.46 שניות, אחרי שרה שסטרם משוודיה (24.77 שניות) וג'אנג יופיי מהרפובליקה העממית של סין (25.05 שניות). נוסף לכך, היא סיימה במקום שמיני במשחה ל-100 מטר פרפר בתוצאה של 57.58 שניות ובמקום 11 במשחה ל-50 מטר חופשי בתוצאה של 24.71 שניות.

### 2024
#### שיאנית עולם
במבחנים האמריקאים שנערכו באינדיאנפוליס, אינדיאנה ביוני 2024 סיימה ראשונה במשחה ל-100 מטר פרפר בתוצאה של 55.31 שניות, לפני טורי הסק שקבעה שיא אישי חדש של 55.52 שניות ורגן סמית' שקבעה אף היא שיא אישי חדש של 55.62 שניות. בשלב חצי הגמר היא קבעה שיא עולם חדש של 55.18 שניות, שיפור לשיא הוותיק בן 8 השנים של שרה שסטרם משוודיה (55.48 שניות).
#### סגנית אלופה אולימפית
באולימפיאדת פריז היא זכתה ב-4 מדליות, 2 זהב ו-2 כסף. מדליות זהב במשחה שליחות 4x100 מטר מעורב ביחד עם רגן סמית', לילי קינג וטורי הסק בשיא עולם חדש של 3:49.63 דקות, לפני אוסטרליה (3:53.11 דקות) והרפובליקה העממית של סין (3:53.23 דקות), כשחיינית שלישית היא שחהת את סגנון הפרפר ב"זינוק שליחות" בתוצאה של 55.03 שניות ובמשחה שליחים משולב 4x100 מטר מעורב ביחד עם ראיין מרפי, ניק פינק וטורי הסק בשיא עולם חדש של 3:37.43 דקות, לפני הרפובליקה העממית של סין (3:37.55 דקות) ואוסטרליה (3:38.76 דקות), כשחיינית שלישית היא שחהת את סגנון הפרפר ב"זינוק שליחות" בתוצאה של 55.18 שניות. מדליות כסף, במשחה ל-100 מטר פרפר בתוצאה של 55.63 שניות, אחרי טורי הסק (55.59 שניות) ולפני ג'אנג יופיי (56.21 שניות), בשלב חצי הגמר היא קבעה שיא אולימפי חדש של 55.38 שניות. במשחה שליחות 4x100 מטר ביחד עם קייט דאגלס, טורי הסק וסימון מנואל בשיא אמריקה חדש של 3:30.20 דקות, אחרי אוסטרליה שקבעה שיא אולימפי חדש של 3:28.92 דקות ולפני הרפובליקה העממית של סין שקבעה שיא אסיה חדש של 3:30.30 דקות, כשחיינית שנייה היא קבעה ב"זינוק שליחות" תוצאה של 52.55 שניות. נוסף לכך, היא סיימה במקום רביעי במשחה ל-50 מטר חופשי בתוצאה של 24.21 שניות, מאית איטי ממדליית ארד, בשלב חצי הגמר היא קבעה תוצאה של 24.17 שניות ובמקום שמיני במשחה ל-100 מטר חופשי בתוצאה של 53.04 שניות.
#### שיא בריכת 25 מטר
בתחרות שנערכה בשארלוטסוויל, וירג'יניה, ארצות הברית ב-18 באוקטובר קבעה במשחה ל-100 מטר מעורב אישי שיא עולם חדש של 55.98 שניות, שיפור לשיא בן 7 השנים של קטינקה הוסו מהונגריה (56.51 שניות) ובכך הייתה לשחיינית הראשוהנ בשהיוסטריה ששחתה משחה זה מתחת ל-56 שניות.
#### כוכבת אליפות העולם בבריכת 25 מטר, 7 מדליות זהב, 11 שיאי עולם
באליפות העולם בבריכת 25 מטר שנערכה בבודפשט בדצמבר היא הייתה לשחיינית המצטיינת של האליפות כולה לאחר שזכתה ב-7 מדליות זהב, מהן 5 אישיות (50 מטר פרפר, 100 מטר פרפר, 50 מטר חופשי, 100 מטר חופשי ו-100 מטר מעורב אישי) וקבעה 11 שיאי עולם חדשים, מהם 9 אישיים ב-4 משחים אישיים שונים.

### 2025
בתחרות שנערכה בפורט לודרדייל פלורידה ב-3 במאי 2025 היא קבעה במשחה ל-100 מטר פרפר שיא עולם חדש של 54.60 שניות ובכך הייתה לשחיינית הראשונה בהיסטוריה ששחתה משחה זה מתחת ל-55 שנשיות. כבר בשלב המוקדמות היא קבעה שיא עולם חדש של 55.09 שניות. נוסף לכך, היא קבעה במשחה ל-50 מטר פרפר קבעה שיא לאומי חדש של 24.93 שניות ובכך הייתה לאישה השנייה בהיסטוריה ששחתה משחה זה מתחת ל-25 שניות.
#### אלופת עולם
באליפות העולם שנערכה בסינגפור בסוף יולי תחילת אוגוסט 2025 היא זכתה ב-3 מדליות זהב, במשחה ל-50 מטר פרפר בתוצאה של 24.83 שניות, לפני אלכסנדריה פרקינס מאוסטרליה (25.31 שניות) ורוס פאנוטרדייק מבלגיה (25.43 שניות), במשחה ל-100 מטר פרפר בשיא אליפות חדש של 54.73 שניות, לפני רוס פאנוטרדייק (55.84 שניות) ואלכסנדריה פרקינס (56.33 שניות) ובמשחה שליחות 4x100 מטר מעורב ביחד עם רגן סמית', קייט דאגלס וטורי הסק בשיא עולם חדש של 3:49.34 דקות, לפני אוסטרליה (3:52.67 דקות) והרפובליקה העממית של סין (3:54.77 דקות), כשחיינית שלישית היא קבעה ב"זינוק שליחות" סגנון פרפר תוצאה של 54.98 שניות. נוסף לכך, היא סיימה במקום רביעי במשחה ל-50 מטר חופשי בתוצאה של 24.40 שניות, בשלב חצי הגמר היא קבעה תוצאה של 24.31 שניות.

## שיאים אישיים
### בריכה אולימפית
* 50 מטר חופשי: 23.91 שניות (2025), שיא ארצות הברית
* 100 מטר חופשי: 53.04 שניות (2024)
* 50 מטר גב: 27.54 שניות (2023)
* 100 מטר גב: 59.80 שניות (2022)
* 50 מטר פרפר: 24.66 שניות (2025), שיא ארצות הברית
* 100 מטר פרפר: 54.60 שניות (2025), **[[שיאי עולם בשחייה|שיא עולם]]**

### בריכת 25 מטר
* 50 מטר חופשי: 22.83 שניות (2024), **[[שיאי עולם בשחייה#בריכת 25 מטר|שיא עולם]]**
* 100 מטר חופשי: 50.31 שניות (2024)
* 50 מטר פרפר: 23.94 שניות (2024), **[[שיאי עולם בשחייה#בריכת 25 מטר|שיא עולם]]**
* 100 מטר פרפר: 52.71 שניות (2024), **[[שיאי עולם בשחייה#בריכת 25 מטר|שיא עולם]]** 
* 100 מטר מעורב אישי: 55.11 שניות (2024), **[[שיאי עולם בשחייה#בריכת 25 מטר|שיא עולם]]**

### בריכת 25 יארד
* 50 יארד חופשי: 20.37 שניות (2025), שיא ארצות הברית
* 100 יארד חופשי: 44.83 שניות (2024), שיא ארצות הברית
* 50 יארד גב: 22.81 שניות (2022)
* 100 יארד גב: 48.10 שניות (2024), שיא ארצות הברית
* 100 יארד פרפר: 46.97 שניות (2025), שיא ארצות הברית

## ראו גם

* התפתחות שיא העולם במשחה ל-50 מטר חופשי
* התפתחות שיא העולם במשחה ל-100 מטר חופשי
* התפתחות שיא העולם במשחה ל-50 מטר פרפר
* התפתחות שיא העולם במשחה ל-100 מטר פרפר
*התפתחות שיא העולם ב-100 מטר מעורב אישי (ויקיפדיה האנגלית)

## קישורים חיצוניים

קטגוריה:אמריקאים ילידי טנסי
קטגוריה:נאשוויל: אישים
קטגוריה:שחייניות פרפר אמריקאיות
קטגוריה:שחייניות חופשי אמריקאיות
קטגוריה:שיאניות עולם אמריקאיות: שחייה
קטגוריה:אלופות עולם בשחייה
קטגוריה:אלופות אולימפיות אמריקאיות: שחייה
קטגוריה:שחייניות אמריקאיות באולימפיאדת פריז (2024)
קטגוריה:טנסי: שחיינים
קטגוריה:אמריקאיות שנולדו ב-2003
קטגוריה:אמריקאים שנולדו ב-2003